text: Politi på lur fanger tyv efter tip fra nabo
  03 juli 2018 kl. 04.29
  Et tip fra en vågen nabo var årsag til, at Syd- og Sønderjyllands Politi natten til tirsdag kunne anholde en tyv i færd med at begå indbrud i villa.
  Kort før midnat alarmerede en årvågen borger i Sønderborg politiet og advarede om, at et indbrud måske var under vejs i naboens villa på Johan Skjoldborgsvej.
  Borgeren havde bemærket aktivitet omkring huset, og da der for nylig havde været indbrud i villaen, blev politiet alarmeret.
  Nikolaj Hølmkjær, vagtchef, Syd- og Sønderjyllands Politi.: "Vi regner med, at tyven har været på jagt efter designermøbler, da der i løbet af de seneste dage er stjålet Wegnerstole fra villaen."
  - Vi sendte en patrulje til stedet og lagde os på lur, og det var ikke falsk alarm, fortæller vagchef Nikolaj Hølmkjær til TV SYD.
  Klokken 01.33 kunne politiet anholde en blot 18-årig mand fra lokalområdet i færd med at begå indbrud i villaen. Det lykkedes en medgerningsmand at slippe væk fra stedet.
  Politiet formoder, at tyvene har været på jagt efter designermøbler, da der indenfor de seneste dage er stjålet Wegnerstole fra villaen.
  Om det er de samme gerningsmænd, der var på spil natten til tirsdag, vides endnu ikke, men politiet formoder, det er de samme gerningsmænd, der er vendt tilbage efter flere designermøbler.
  Den 18-årige er i eftermiddag blevet varetægtsfængslet i fire uger. Han kærede ikke kendelsen.
  